section_heading: Blackface - nadogradnja
paragraph_text: Po uzoru uspješnog redizajna novog Silverface modela, Fenderovi dizajneri su pristupili provođenju iste ideje i na Blackface modele. Prateći pozitivna događanja i novine na modelima drugih firmi: Mesa/Boogie i u Marshallu utvrdili su da značajke na njihovim kao: tremolo i pročišćen (cleanish) zvuk pojačala više ne zadovoljavaju sve zahtijevnije potrebe glazbenika za drugim, i drugačijim zvukom. Taj zahtijevni posao kozmetičkog poboljšanja Blackface modela, i vraćanja Fendera u trku s konkerencijom pripao je sredinom 1970. godine dizajneru Ed Jahnsu. Prvi izrađeni modeli pojačala bili su zapravo mješavina dizajna Blackface i Silverface modela, koju je predstavljala nova linija Super Twin i Super Twin Reverb pojačala, snage 185W. Najznačajnija novina bila je dodatak pota za aktivnu kontrolu tona na upravljačkoj ploči, i modul za distorziju zvuka. Takva praksa primjene dizajna trajala je sve do početka 1980. godine kad se pristupilo dizajniranju nove Serije II. modela pojačala.